מתוקים ובריאים | לרכישה באינדיבוק
בישראל, כמעט חמישים אחוזים מהאוכלוסייה סובלת מעודף משקל. בעולם המצב גרוע פי כמה. זאת ועוד, תשעים־וחמישה אחוזים מהאנשים שעשו דיאטה אופנתית או דיאטה טרנדית כלשהי וירדו במשקל, מעלים את כל הקילוגרמים שנשרו באותה דיאטה, בתוספת קילוגרמים נוספים, בתוך חמש שנים.
עוד נתון מדאיג הוא שילדינו יחיו פחות מאיתנו. הילד שלי יחיה עשר שנים פחות ממה שאני אחיה. וכל זאת למה? בגלל התזונה שאנחנו מאכילים אותם. הסטטיסטיקה של תזונה לקויה היא חד־משמעית. אנחנו חיים בפרנויות, בפחדים ממלחמה, מארגוני טרור, פיגועים, כשבעצם מחלות הקשורות לתזונה לקויה הן הרוצח הגדול ביותר היום. החדשות הטובות הן שאפשר לשנות זאת. הכול תלוי בנו.
בכל הרצאה שלי אני שואלת את הקהל:
* מי ניסה דיאטות רבות בחיים?
* למי נמאס מכל התהליך המתיש הזה?
* מי רוצה להגיע למשקל יציב וקבוע ולהפסיק לדאוג לגבי המשקל שלו?
* מי לא רוצה לרדת במשקל, אלא רוצה לדעת מה לאכול כדי להביא את הגוף לשיא האנרגיה והבריאות?
אני לא רופאה. לא המצאתי דיאטה חדשה, בכיסי אין תרופות פלא וגם לא מכשיר לעבוד איתו. כל שביכולתי הוא להעביר את הידע שגיליתי ורכשתי אחרי אין־ספור דיאטות, עודף משקל ובעיות בריאות. את ההבנה שהמשקל שלי והבריאות שלי משקפים בעצם את שגרת התזונה היומית שלי.
כולי תקווה שאחרי קריאת הספר תעשו גם אתם שינוי ותבינו שבריאות טובה היא הנכס היקר ביותר שלכם.
המשקל והבריאות משקפים את שגרת התזונה היומית שלכם.
גלית שלגי היא מומחית לתזונה בריאה ולתיקון הרגלי אכילה, יוצרת התוכנית "לחיות בריא" – התוכנית שמלמדת כיצד להפסיק לעשות דיאטות ולהגיע לגוף בריא ומשקל יציב לתמיד. בוגרת לימודי פסיכולוגיה, פסיכותרפיה, ולימודי תזונה טבעית שנרכשו אצל המומחים הגדולים בארץ ובעולם. היא מעבירה שיעורים לבישול בריא ולקינוחים בריאים, מרצה מבוקשת בארגונים ומכללות, בעלת קליניקה פרטית.
את/ה נמצא/ת כאן: מתוקים ובריאים